Як заявіў Аляксандр Лукашэнка на пленарным пасяджэнні саміту ААН, Беларусь надае асаблівае значэнне прадухіленню ваенных канфліктаў і пагроз. Устойлівае развіццё любой краіны немагчыма без міру і бяспекі. Такую бясспрэчную ісціну беларускі народ спаўна пазнаў на сваім лёсе, бо ў мінулым стагоддзі Беларусь стала месцам самых кровапралітных бітваў дзвюх сусветных войнаў. Як падкрэсліў беларускі лідар, страціўшы ў вайне з фашызмам трэць насельніцтва, наша краіна адрадзілася з попелу і свята шануе мір і згоду ў грамадстве, імкнецца забяспечыць дабрабыт народа і стабільнае развіццё дзяржавы.